עיצוב חומרים רכים

מספר הקורס: 35111-11

מרצה: אלונה קומסקי

שעות שבועיות: 4

נקודות זכות: 2.5 נ"ז

דרישות קדם: שנה ג' וד'

החומרים והטכנולוגיות, אליהם נחשף הסטודנט במהלך הלימודים, כמעט ולא נוגעים לדיסציפלינות הכרוכות בעיצוב בחומרים רכים. חוסר החשיפה בזמן הלימודים משפיע על העולם, בתוכו פועל מעצב בוגר לאחר מכן.

בקורס ירכשו הסטודנטים את המיומנות לחשוב "רך". נכיר את כללי המשחק בחומרים רכים שיכללו טכנולוגיות שונות ושילובן, שיטות עבודה, מתודולוגיה מקצועית, חומרים, טרנדים בארץ ובעולם המשפיעים על התחום ועוד.

למרות התפתחות תחום הטקסטיל בעשור האחרון, עדיין ככלל הרבה יותר נוח "לדרוך" בתווך המסורתי והבטוח. התעשייה כמעט ולא מאתגר את עולם הטקסטיל ורוב הפתרונות נשארים פרימיטיביים יחסית לשאר התחומים. בנוסף להקניית מיומנויות עיצוב בחומרים רכים, נלמד לשבור מוסכמות המסורתי וניצור חדש בתוך הקיים והמוכר.

מטרת הקורס:

להרחיב את אופקיו של המעצב ולפרוס בפניו תחום חדש העוסק בחומרים רכים והבנת האפשרויות הגלומות בתוכו.

*שיטת הלימוד*:

הקורס יתנהל במתכונת "סטודיו" ויכלול שני פרויקטים, אשר יעשו במהלך הסמסטר.

בפרויקט הראשון יתנסו הסטודנטים בחומרים רכים ויתבקשו לעצב מוצר רך בכל תחום, אשר יבחרו – פרויקט זה יהווה פרויקט חימום.

פרויקט גמר הקורס יהיה בתחום ספציפי (הודעה תבוא לקראת הפרויקט) בעולם הרבה יותר סגור ועמוס אילוצים, בו יתבקשו הסטודנטים לעצב מוצר צריכה מסוים תוך שבירת לפחות קונבנציה אחת.

במהלך הקורס יתקיימו מספר הרצאות (ככל הנראה 2). במידה ויתאפשר – יהיה סיור מקצועי בישראל או סיור וירטואלי בסין? (לבדוק ייתכנות).

מרכיבי הציון באחוזים:

נוכחות ולקיחת חלק פעיל במהלך השיעור – 15%

פרויקט 1 – 35%

פרויקט גמר הקורס – 50%

תיעוד פרויקטי עיצוב לארכיון:

כל פרויקט עיצוב במשך הקורס יתועד על ידי הסטודנט בצילומים איכותיים ויועבר לפי הנוהל לארכיון.

מתן הציון מותנה בהעברה מסודרת של התיעוד לארכיון לאחר בדיקה ואישור המרצה.

מנהלות:

* השיעורים יתקיימו ביום ג' בין השעות 09:00-13:00.
* השיעורים יתקיימו בכיתה (למעט מקרים שידווחו מבעוד מועד במרוכז).
* הנוכחות הינה חובה, איחור מעבר ל- 15 דקות ממועד תחילת השיעור יחשב לחיסור (ע"פ חוקי האקדמיה ניתן לצבור בסמסטר עד 3 חיסורים).